Heimssýn , hreyfing sjálfstæðissinna í Evrópumálum , hefur boðað til hópferðar Íslendinga til London til að samfagna útgöngu Breta úr Evrópusambandinu . Tengiliður vegna ferðarinnar er Gunnlaugur Ingvarsson , formaður Frelsisflokksins , sem leggst gegn fjölmenningu á Íslandi . Fararstjóri verður Hallur Hallsson fréttamaður og rithöfundur . Bretland gengur úr Evrópusambandinu 31. janúar að óbreyttu og hefur útgangan í daglegu tali verið kölluð Brexit . Hópferð Heimssýnar mun standa í þrjár nætur frá fimmtudeginum 30. janúar til sunnudagsins 2. febrúar . „ Hér er um heimssögulegan viðburð að ræða , “ segir í tilkynningu frá Heimssýn vegna ferðarinnar . Heimssýn eru samtök sem hafa barist gegn inngöngu Íslands í Evrópusambandið . Formaður þeirra er Haraldur Ólafsson veðurfræðingur , en margir áhrifamenn hafa gegnt því embætti í gegnum tíðina , meðal annars Ásmundur Einar Daðason félagsmálaráðherra , Vigdís Hauksdóttir , borgarfulltrúi Miðflokksins , og Jón Bjarnason , fyrrverandi sjávarútvegs - og landbúnaðarráðherra .